text: Natlig brand i Bylderup-Bov
  08 september 2011 kl. 06.19
  En brand i en lagerhal i industribygning på Garverland i Bylderup-Bov betragter Syd- og Sønderjyllands Politi som påsat, da der er tydelige tegn på, at ilden er opstået flere steder.
  Branden blev opdaget klokken 02,35 af en nabo og det lykkedes hurtigt brandvæsenet at få slukket ilden uden de store skader.
  Der skal senere i dag foretages brandtekniske undersøgelser for at fastslå præcist, hvordan branden er opstået.
  